text: To amma abin da ya kamata a ce dangane da abin da wannan jumla mai girma da ke cike da tarihi take nuni da shi, baya ga batun nada Amirul Muminin (a.s) a matsayin halifa kana kuma imami bayan Manzon Allah (s.a.w.a) da kuma wasiccin Annabi - wanda ita ce ma'anar da aka fi sani na wannan jumlar - akwai wata ma'anar ta daban mai muhimmanci cikin wannan jumla wanda bai kamata a gafala daga ita ba, ita ce kuwa muhimmancin da Musulunci ya ba wa lamarin hukuma da kuma siyasar gudanar da lamurran al'umma a mahangar Musulunci.